
Text rozhodnutia
Súd: Krajský súd Bratislava Spisová značka: 5Sd/143/2011 Identifikačné číslo súdneho spisu: 1011201831 Dátum vydania rozhodnutia: 30. 05. 2012 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2012:1011201831.1 Uznesenie Krajský súd v Bratislave v právnej veci navrhovateľky U. V., bytom G. XX/XX, P. J., proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojimi návrhmi zo dňa 5.9.2011 a zo dňa 8.11.2011 žiadala preskúmať rozhodnutie odporkyne číslo XXX XXX XXXX zo dňa 11.8.2011 a zmenové rozhodnutie zo dňa 7.10.2011, ktorými odporkyňa zamietla žiadosť o invalidný dôchodok z dôvodu, že navrhovateľka nezískala potrebný počet rokov dôchodkového poistenia na vznik nároku na invalidný dôchodok podľa ustanovenia § 72 ods. 1 písm. g) zákona č. 461/2003 Z.z. o sociálnom poistení v znení neskorších predpisov. Prehlásením na pojednávaní dňa 30.5.2012 navrhovateľka vzala späť návrh zo dňa 5.9.2011 a zo dňa 8.11.2011 v celom rozsahu. Odporkyňa nemala námietky proti späťvzatiu návrhu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011201831.1 (dáta aktuálne k 2. 11. 2026). Záväzné je znenie zverejnené súdom.




